CELEX: 62012CN0460
Language: el
Date: 2012-10-15 00:00:00
Title: Υπόθεση C-460/12: Αίτηση για την έκδοση προδικαστικής αποφάσεως, την οποία υπέβαλε το Krajský súd v Prešove (Σλοβακία) στις 15 Οκτωβρίου 2012 — SKP κατά Ján Bríla

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/11
            
         Αίτηση για την έκδοση προδικαστικής αποφάσεως, την οποία υπέβαλε το Krajský súd v Prešove (Σλοβακία) στις 15 Οκτωβρίου 2012 — SKP κατά Ján Bríla
   (Υπόθεση C-460/12)
   2013/C 46/20
   Γλώσσα διαδικασίας: η σλοβακική
   
      Αιτούν δικαστήριο
   
   Krajský súd v Prešove
   
      Διάδικοι στην υπόθεση της κύριας δίκης
   
   
      Ενάγουσα: SKP k. s.
   
      Εναγόμενος: Ján Bríla
   
      Προδικαστικά ερωτήματα
   
   
               1)
            
            
               Έχουν την έννοια το άρθρο 38 του Χάρτη των Θεμελιωδών Δικαιωμάτων της Ευρωπαϊκής Ένωσης και τα άρθρα 6, παράγραφος 1, και 7, παράγραφος 1, της οδηγίας 93/13/ΕΟΚ (1) του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, ότι εμποδίζουν την εφαρμογή κανονιστικής ρυθμίσεως κράτους μέλους όπως αυτής της υπό κρίση υποθέσεως, η οποία δεν επιτρέπει στο εθνικό δικαστήριο το οποίο κρίνει αγωγή, ασκούμενης από επαγγελματία, αφορώσα παραγεγραμμένη αξίωση έναντι του καταναλωτή, να λάβει αυτεπαγγέλτως υπόψη την παραγραφή, ακόμα και όταν πραγματοποιείται κατά του καταναλωτή αναγκαστική εκτέλεση βάσει καταχρηστικών ρητρών;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα, έχουν την έννοια τα άρθρα 6, παράγραφος 1, και 7, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, ότι ο δικαστής υποχρεούται να ενημερώσει αυτεπαγγέλτως τον καταναλωτή περί του δικαιώματός του να επικαλεστεί την παραγραφή της αξιώσεως του δανειστή;
            
         
      (1)  ΕΕ L 95, σ. 29.